***Suvestinė redakcija nuo 2025-02-20***



**KAUNO MIESTO SAVIVALDYBĖS TARYBA**

**SPRENDIMAS**

**DĖL DAUGIABUČIŲ GYVENAMŲJŲ NAMŲ TERITORIJŲ TVARKYMO PROGRAMOS PATVIRTINIMO**

2017 m. lapkričio 14 d. Nr. T-739

Kaunas

Vadovaudamasi Lietuvos Respublikos vietos savivaldos įstatymo 6 straipsnio 19 punktu ir 50 straipsnio 3 dalimi, atsižvelgdama į Kauno miesto savivaldybės 2022–2024 metų strateginį veiklos planą, patvirtintą Kauno miesto savivaldybės tarybos 2022 m. vasario 1 d. sprendimu Nr. T-3 „Dėl Kauno miesto savivaldybės 2022–2024 metų strateginio veiklos plano patvirtinimo“, Kauno miesto savivaldybės taryba n u s p r e n d ž i a:

Patvirtinti Daugiabučių gyvenamųjų namų teritorijų tvarkymo programą (pridedama).

Savivaldybės meras Visvaldas Matijošaitis

PATVIRTINTA

Kauno miesto savivaldybės tarybos

2017 m. lapkričio 14 d.

sprendimu Nr. T-739

(Kauno miesto savivaldybės tarybos

2022 m. balandžio 26 d.

sprendimo Nr. T-223

redakcija)

**DAUGIABUČIŲ GYVENAMŲJŲ NAMŲ TERITORIJŲ TVARKYMO PROGRAMA**

**I SKYRIUS**

**BENDROSIOS NUOSTATOS**

1. Daugiabučių gyvenamųjų namų, pastatytų iki 1993 m. (imtinai), teritorijų tvarkymo programa (toliau – Programa) siekiama skatinti Kauno miesto daugiabučių gyvenamųjų namų teritorijų planavimą, projektavimą ir sutvarkymą, skiriant šiems darbams dalinį finansavimą iš Kauno miesto savivaldybės (toliau – Savivaldybė) biudžeto lėšų. Programa reglamentuoja Savivaldybės daugiabučių gyvenamųjų namų teritorijų tvarkymo (žemės sklypo formavimo, techninių tvarkymo darbų projektų, tvarkymo darbų) dalinio finansavimo Savivaldybės lėšomis sąlygas ir tvarką.

2. Programoje vartojamos sąvokos:

2.1. **Atnaujinamas (modernizuojamas) daugiabutis namas** – daugiabutis gyvenamasis namas, įgyvendinantis daugiabučio namo atnaujinimo projektą (pradėjęs daugiabučio namo atnaujinimo (modernizavimo) rangos darbus ir (ar) pasirašęs daugiabučio namo atnaujinimo (modernizavimo) rangos darbų sutartį, pateikiantis tai įrodančius dokumentus).

2.2. **Atnaujintas (modernizuotas) daugiabutis namas** – daugiabutis gyvenamasis namas, užbaigęs įgyvendinti daugiabučio namo atnaujinimo projektą.

2.3. **Bendrojo naudojimo objektų valdytojas** (toliau – Valdytojas) – daugiabučio gyvenamojo namo butų ir kitų patalpų savininkų bendrija, jungtinės veiklos sutartimi įgaliotas asmuo arba pagal Lietuvos Respublikos civilinio kodekso 4.84 straipsnį paskirtas bendrojo naudojimo objektų administratorius.

2.4. **Darbai** – nustatytu eiliškumu (etapais) atliekami žemės sklypo formavimo, techninio tvarkymo darbų projekto rengimo, daugiabučio gyvenamojo namo teritorijos tvarkymo darbai. Vienu metu finansavimas gali būti skiriamas tik vienam darbų etapui.

2.5. **Daugiabučio namo atnaujinimo projektas** – pagal Lietuvos Respublikos Vyriausybės patvirtintą Daugiabučių namų atnaujinimo (modernizavimo) programą ar Savivaldybės tarybos patvirtintą Savivaldybės energinio efektyvumo didinimo daugiabučiuose namuose programą įgyvendinamas daugiabučio namo, pastatyto pagal galiojusius iki 1993 m. (imtinai) statybos techninius normatyvus, atnaujinimo projektas, kurį įgyvendinus sutaupoma ne mažiau kaip 40 proc. šilumos energijos sąnaudų, pasiekiama ne mažesnė kaip C pastato energinio naudingumo klasė ir suteikiamas tai įrodantis energetinio naudingumo sertifikatas (kultūros paveldo teritorijoje esantiems daugiabučiams namams sutaupoma ne mažiau kaip 25 proc. energijos ir suteikiamas tai įrodantis energetinio naudingumo sertifikatas).

2.6. **Tvarkymo darbai** – įvažiuojamųjų kelių dangų, automobilių stovėjimo aikštelių, šaligatvių, pėsčiųjų takų, kiemų dangų įrengimas, rekonstravimas, vaikų žaidimo aikštelių, sporto aikštelių, lietaus nuotekų sistemų įrengimas, remontas, teritorijos apšvietimo, dviračių stoginių, elektromobilių įkrovimo stotelių įrengimas, medžių sodinimas:

2.6.1. **Kompleksiniai tvarkymo darbai** – tvarkymo darbai, vykdomi pagal parengtą techninį projektą ir išduotą statybos leidimą;

2.6.2. **Pavieniai tvarkymo darbai** – tvarkymo darbai, vykdant vieną ar kelis tvarkymo darbų elementus (pvz., atnaujinant šaligatvio dangą ar įrengiant vaikų žaidimų aikštelę ir kt.).

3. Kitos Programoje vartojamos sąvokos atitinka Lietuvos Respublikos teisės aktuose vartojamas sąvokas.

4. Programos tikslas – skatinti daugiabučių gyvenamųjų namų teritorijų (nepatenkančių į Kauno miesto savivaldybės daugiabučių namų kvartalų ir į juos įeinančių daugiabučių namų adresų sąrašą) naudotojus suformuoti žemės sklypus daugiabučiams gyvenamiesiems namams eksploatuoti, parengti tvarkymo darbų techninius projektus ir atlikti daugiabučių gyvenamųjų namų teritorijų tvarkymo darbus, suteikiant šių darbų dalinį finansavimą Savivaldybės biudžeto lėšomis pagal atitinkamais kalendoriniais metais Savivaldybės biudžete patvirtintą asignavimų sumą Programai finansuoti. Elektromobilių įkrovimo stotelių įrengimas finansuojamas tuo atveju, jei kartu atliekami kiti tvarkymo darbai.

Teritorijų, patenkančių į Kauno miesto savivaldybės daugiabučių namų kvartalų ir į juos įeinančių daugiabučių namų adresų sąrašą, tvarkymo darbai gali būti finansuojami, jei jie neprieštarauja teritorijų tvarkymo sprendiniams, numatytiems pagal Kauno miesto savivaldybės gyvenamųjų vietovių teritorijų tvarkymo programą.

5. Programos uždaviniai – skatinti daugiabučių gyvenamųjų namų teritorijų naudotojus:

5.1. inicijuoti žemės sklypų, skirtų daugiabučiams gyvenamiesiems namams eksploatuoti, formavimo procedūras;

5.2. rengti daugiabučių gyvenamųjų namų teritorijų tvarkymo darbų techninius projektus;

5.3. organizuoti tvarkymo darbus, t. y. remontuoti, rekonstruoti esamus arba įrengti naujus infrastruktūros elementus:

5.3.1. automobilių stovėjimo aikšteles;

5.3.2. šaligatvius;

5.3.3. pėsčiųjų takus;

5.3.4. įvažiuojamųjų kelių dangas;

5.3.5. kiemų dangas;

5.3.6. vaikų žaidimo aikšteles;

5.3.7. sporto aikšteles;

5.3.9. teritorijos apšvietimą;

5.3.10. dviračių stogines;

5.3.11. medžių sodinimą;

5.3.12. elektromobilių įkrovimo stoteles.

**II SKYRIUS**

**PRAŠYMŲ TEIKIMAS**

6. Bendrojo naudojimo objektų valdytojas (toliau – Valdytojas) pateikia Savivaldybės administracijai prašymą iš dalies finansuoti daugiabučio gyvenamojo namo teritorijoje numatomus darbus iš Savivaldybės biudžeto lėšų (1 priedas), daugiabučio gyvenamojo namo teritorijoje numatomų darbų duomenų aprašą (2 priedas), Programos lėšomis finansuotinų darbų sąmatą (3 priedas) Savivaldybės paskelbtame kvietime teikti prašymus nustatyta tvarka ir terminais. Kvietimas teikti prašymus ir prašymų teikimo tvarka viešai skelbiama vietinėje spaudoje ir Savivaldybės interneto svetainėje www.kaunas.lt ir interneto svetainėje svajoniukiemas.kaunas.lt.

7. Kartu su prašymu turi būti pateikti šie dokumentai (originalai ir patvirtintos kopijos):

7.1. Valdytojo įgaliojimas;

7.2. pažymėjimas apie nekilnojamųjų daiktų įregistravimą Nekilnojamojo turto registre;

7.3. daugiabučio gyvenamojo namo savininkų sprendimas pritarti numatomiems darbams;

7.4. daugiabučio gyvenamojo namo savininkų lėšų skyrimo prašomiems darbams finansuoti patvirtinimas arba kiti dokumentai, pagrindžiantys dalinį darbų finansavimą iš kitų šaltinių;

7.5. informacija, patvirtinanti, kad parenkant paslaugos teikėją ar rangovą buvo gauti ne mažiau kaip trys pasiūlymai ir darbus atliks mažiausią kainą pasiūlęs paslaugos teikėjas ar rangovas;

7.6. daugiabučio gyvenamojo namo teritorijos esamos būklės fotofiksacija;

7.7. jei prašoma skirti finansavimą žemės sklypui suformuoti, papildomai turi būti pateikiama:

7.7.1. Savivaldybės administracijos direktoriaus įsakymas dėl žemės sklypo formavimo ir pertvarkymo projekto rengimo organizavimo;

7.7.2. formuojamo žemės sklypo schema;

7.8. jei prašoma skirti finansavimą tvarkymo darbų techniniam projektui parengti, papildomai pateikiama:

7.8.1. žemės sklypo ribų planas;

7.8.2. projektiniai pasiūlymai;

7.9. jei prašoma skirti finansavimą tvarkymo darbams:

7.9.1. Duomenys apie žemės sklypo įregistravimą Nekilnojamojo turto registre, nuomos sutarties sudarymą ir žemės sklypo ribų planas;

7.9.2. tvarkymo darbų techninis projektas (kai yra būtinas), parengtas vadovaujantis statybos techninio reglamento STR 1.04.04:2017 „Statinio projektavimas, projekto ekspertizė“, patvirtinto Lietuvos Respublikos aplinkos ministro 2016 m. lapkričio 7 d. įsakymu Nr. D1-738 „Dėl statybos techninio reglamento STR 1.04.04:2017 „Statinio projektavimas, projekto ekspertizė“ patvirtinimo“ (toliau – Reglamentas), nustatyta tvarka. Techniniame projekte turi būti numatyta, kad ne mažiau 30 procentų žemės sklypo ploto skiriama želdynams. Centro ir Naujamiesčio teritorijose turi būti išsaugomi esami želdynai;

7.9.3. tvarkymo darbų sąmata (3 priedas);

7.9.4. statybą leidžiantis dokumentas (kai yra būtinas), išduotas vadovaujantis statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkas statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ nustatyta tvarka;

7.9.5. tais atvejais, kai tvarkymo darbų techninis projektas nerengiamas (neprivalomas):

7.9.5.1. planas, parengtas ant topografinio plano arba Kauno miesto skaitmeninio žemėlapio ištraukos, kuriame pažymėtos žemės sklypo ribos, esami ir projektuojami statiniai, jų eksplikacija, projektuojamų statinių matmenys (ilgis, plotis, aukštis), nurodytas atstumas iki gretimų pastatų, statinių, inžinerinių tinklų, susisiekimo komunikacijų;

7.9.5.2. aiškinamasis raštas – informacija apie planuojamų statinių paskirtį, statybos vietą, pagrindinius statinių rodiklius, teritorijos apšvietimo įrengimą, vaikų žaidimų, sporto aikšteles, sodinamų medžių rūšis, kamienų apimtis, dviračių stoginių matmenis, elektromobilių įkrovimo stotelių parametrus, elektros galią ir kt.);

8. Programos 7 punkte nurodytų dokumentų kopijos gali būti pateiktos elektroninėje laikmenoje, įrašytos *\*.pdf* ir *\*.doc* formatu.

9. Prašymai turi būti pasirašyti kvalifikuotu elektroniniu parašu ir pateikiami elektroniniu būdu interneto svetainėje svajoniukiemas.kaunas.lt arba elektroniniu paštu info@kaunas.lt.

Programoje negali dalyvauti Valdytojai, kurie buvo pateikę Savivaldybės administracijai prašymą iš dalies finansuoti iš Savivaldybės biudžeto lėšų daugiabučio gyvenamojo namo teritorijoje numatomus darbus, tačiau pasirašius Programos finansavimo lėšų naudojimo sutartį per nustatytą terminą prašyme ir (ar) sutartyje nurodytų darbų neįgyvendino. Gavus prašymą dėl tų pačių darbų finansavimo, Valdytojas raštu ar el. paštu per 20 darbo dienų informuojamas apie prašymo atmetimą.

Finansavimas neskiriamas darbams, kurie atlikti iki kvietimo teikti prašymus paskelbimo ir nesudarius Sutarties dėl jų atlikimo.

10. Jeigu pateikiami netinkamai įforminti ar ne visi Programos 7 punkte nurodyti dokumentai arba pateikiami klaidingi duomenys, Savivaldybės administracija apie tai per 10 darbo dienų raštu arba el. paštu praneša Valdytojui, nurodydama iki 10 darbo dienų terminą pateiktiems dokumentams patikslinti ar papildomiems dokumentams pateikti. Per nustatytą terminą nepatikslinus dokumentų ar nepateikus papildomų dokumentų, prašymas nenagrinėjamas ir apie tai raštu ar el. paštu informuojamas Valdytojas. Prašymas netenkinamas, jei nustatoma, kad Valdytojas nurodė klaidingus arba nepakankamus duomenis.

11. Pasikeitus pateiktame prašyme ar kartu su juo pateiktuose dokumentuose nurodytiems duomenims, Valdytojas privalo nedelsdamas, ne vėliau kaip per 5 darbo dienas, informuoti Savivaldybės administraciją apie pasikeitusius duomenis ir pateikti tai patvirtinančius dokumentus.

**III SKYRIUS**

**PRAŠYMŲ NAGRINĖJIMAS**

12. Pateiktus prašymus pagal Programoje nurodytus kriterijus nagrinėja, finansuotinus objektus ir finansavimo dydį siūlo Savivaldybės mero potvarkiu sudaryta Daugiabučių gyvenamųjų namų teritorijų tvarkymo programos lėšomis finansuotinų objektų atrankos darbo grupė (toliau – Darbo grupė). Darbo grupė savo darbe vadovaujasi Savivaldybės mero potvarkiu patvirtintu darbo reglamentu.

13. Darbo grupė, išnagrinėjusi pateiktus prašymus, pasiūlo finansuotinus objektus ir konkretų finansavimo dydį, atsižvelgdama į einamųjų metų Savivaldybės biudžeto asignavimus ir įvertinusi prašyme nurodytų numatomų darbų apimtį ir kompleksiškumą, Programai finansuoti ir Programos lėšomis finansuotinų darbų didžiausias kainas ir įkainius, nurodytus 4 priede.

14. Atsižvelgdamas į Darbo grupės siūlymus, Savivaldybės administracijos direktorius priima sprendimą dėl objektų finansavimo ir savo įsakymu patvirtina Programos lėšomis finansuojamų objektų sąrašą (toliau – Sąrašas). Sąraše nurodomi Valdytojų pavadinimai, tvarkymo darbų objektų adresai ir skiriama lėšų suma. Savivaldybės administracijos direktorius motyvuotu siūlymu turi teisę grąžinti prašymus Darbo grupei pakartotinai svarstyti.

15. Su Valdytojais, kuriems skirtas finansavimas, pasirašomos Programos finansavimo lėšų naudojimo sutartys (toliau – Sutartis) per 30 dienų nuo Savivaldybės administracijos direktoriaus įsakymo patvirtinti Sąrašą priėmimo dienos. Sutarties forma tvirtinama Savivaldybės administracijos direktoriaus įsakymu. Sutartyje numatomos netesybos už Valdytojo įsipareigojimų nevykdymą ir galimybė Savivaldybės administracijai vienašališkai nutraukti Sutartį, jei Valdytojas pažeidžia Sutarties sąlygas ar teisės aktų nuostatas, taip pat jei darbų nepradeda ar neužbaigia per nustatytą laikotarpį. Sutartis pasirašo Savivaldybės administracijos direktorius ar jo įgaliotas asmuo. Prašymus pratęsti Sutartyje nurodytą darbų atlikimo terminą nagrinėja Darbo grupė.

16. Sąraše nurodytos lėšos Valdytojams pervedamos Sutartyje nustatytais terminais ir tvarka.

17. Sąrašas skelbiamas Savivaldybės interneto svetainėje www.kaunas.lt ir interneto svetainėje svajoniukiemas.kaunas.lt. Valdytojus, kurių prašymai nebuvo patenkinti, Savivaldybės administracija informuoja raštu ar el. paštu, nurodydama prašymų atmetimo motyvus, per 10 darbo dienų nuo Sąrašo patvirtinimo dienos.

**IV SKYRIUS**

**FINANSAVIMO PIRMENYBĖ IR DYDIS**

18. Finansavimo dydis siūlomas pagal pateiktuose prašymuose ir pridedamuose dokumentuose nurodytus numatomų darbų duomenis ir sąmatas, atsižvelgiant į 4 priede nurodytas didžiausias kainas ir įkainius.

19. Nustatant finansavimo dydį, vadovaujamasi šiais kriterijais:

19.1. jei prašoma skirti finansavimą žemės sklypui suformuoti:

19.1.1. kai žemės sklypas formuojamas vieno daugiabučio namo eksploatavimui – iki 40 proc.;

19.1.2. kai žemės sklypas formuojamas vieno atnaujinamo (modernizuojamo) ar atnaujinto (modernizuoto) daugiabučio namo eksploatavimui – iki 50 proc.;

19.1.3. kai dviejų ar daugiau daugiabučių namų eksploatavimui formuojamas vienas bendras žemės sklypas – iki 60 proc.;

19.1.4. kai dviejų ar daugiau atnaujinamų (modernizuojamų) ar atnaujintų (modernizuotų) daugiabučių namų eksploatavimui formuojamas vienas bendras žemės sklypas – iki 70 proc.;

19.2. jei prašoma skirti finansavimą tvarkymo darbų techniniam projektui parengti:

19.2.1. kai rengiamas vieno daugiabučio namo teritorijos tvarkymo darbų techninis projektas – iki 40 proc.;

19.2.2. kai rengiamas vieno atnaujinamo (modernizuojamo) ar atnaujinto (modernizuoto) daugiabučio namo teritorijos tvarkymo darbų techninis projektas – iki 50 proc.;

19.2.3. kai rengiamas vienas bendras dviejų ar daugiau daugiabučių namų teritorijų tvarkymo darbų techninis projektas – iki 60 proc.;

19.2.4. kai rengiamas vienas bendras dviejų ar daugiau atnaujinamų (modernizuojamų) ar atnaujintų (modernizuotų) daugiabučių namų teritorijų tvarkymo darbų techninis projektas – iki 70 proc.;

19.3. jei prašoma skirti finansavimą tvarkymo darbams atlikti:

19.3.1. kai numatoma atlikti vieno daugiabučio namo teritorijos pavienius tvarkymo darbus – iki 30 proc., jei kompleksinius tvarkymo darbus – iki 40 proc.;

19.3.2. kai numatoma atlikti vieno atnaujinamo (modernizuojamo) ar atnaujinto (modernizuoto) daugiabučio namo teritorijos pavienius tvarkymo darbus – iki 60 proc., jei kompleksinius tvarkymo darbus – iki 80 proc.;

19.3.3. kai numatoma atlikti dviejų ar daugiau daugiabučių namų teritorijų pavienius tvarkymo darbus – iki 40 proc., jei kompleksinius tvarkymo darbus – iki 60 proc.;

19.3.4. kai numatoma atlikti dviejų ar daugiau atnaujintų (modernizuojamų) ar atnaujintų (modernizuotų) daugiabučių namų teritorijų pavienius tvarkymo darbus – iki 70 proc., jei kompleksinius tvarkymo darbus – iki 90 procentų.

**V SKYRIUS**

**ATSISKAITYMAS IR KONTROLĖ**

20. Darbai, kurie iš dalies finansuojami Programos lėšomis, turi būti atlikti, už jų atlikimą ir lėšų panaudojimą Sutartyje nustatyta tvarka atsiskaityta einamaisiais metais. Motyvuotu Valdytojo prašymu darbų atlikimo terminas gali būti pratęstas, kai darbai, kuriems skirtas finansavimas iš Programos lėšų, einamaisiais metais yra pradėti ir (arba) Valdytojas dėl jų atlikimo yra sudaręs sutartį su rangovu (paslaugos teikėju) ir termino pratęsimui pritaria Darbo grupė. Bendras darbų atlikimo terminas nuo Sutarties pasirašymo negali būti ilgesnis nei 3 metai. Termino pratęsimas įforminamas rašytiniu susitarimu, kurį pasirašo Savivaldybės administracijos direktorius ar jo įgaliotas asmuo.

21. Paaiškėjus, kad lėšos buvo panaudotos ne pagal paskirtį ar Sutarties sąlygas, Valdytojas privalo lėšas grąžinti Savivaldybei.

22. Savivaldybės administracijos direktoriaus įsakymas dėl Sąrašo patvirtinimo gali būti skundžiamas Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Daugiabučių gyvenamųjų namų

teritorijų tvarkymo programos

1 priedas

**(Prašymo finansuoti iš Kauno miesto savivaldybės biudžeto lėšų daugiabučio gyvenamojo namo teritorijoje numatomus darbus forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(daugiabučio gyvenamojo namo valdytojas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kodas Juridinių asmenų registre, adresas, tel. Nr.)

Kauno miesto savivaldybės administracijai

**PRAŠYMAS FINANSUOTI IŠ KAUNO MIESTO SAVIVALDYBĖS BIUDŽETO LĖŠŲ DAUGIABUČIO GYVENAMOJO NAMO TERITORIJOJE numatomus DARBUS**

\_\_\_\_\_\_\_\_\_\_\_\_\_\_

(data)

Prašau finansuoti iš Kauno miesto savivaldybės biudžeto Daugiabučių gyvenamųjų namų teritorijos tvarkymo programai skirtų lėšų daugiabučio gyvenamojo namo teritorijoje numatomus darbus.

Pagrindinė informacija apie daugiabutį (-čius) gyvenamąjį (-uosius) namą (-us):

1. Adresas (-ai) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Unikalusis (-ieji) statinio (-ių) Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Unikalusis (-ieji) žemės sklypo (-ų) Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Žemės sklypo formavimo, techninio projekto rengimo ar tvarkymo darbai, kuriuos prašoma finansuoti iš Kauno miesto savivaldybės biudžeto Daugiabučių gyvenamųjų namų teritorijos tvarkymo programai skirtų lėšų \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIDEDAMA:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigų pavadinimas) (parašas)\* (valdytojo atstovo vardas, pavardė)

\*Pasirašydamas (-a) šį prašymą patvirtinu, kad prašyme ir pridedamuose dokumentuose pateikti duomenys yra teisingi, taip pat man yra žinoma, kad nepateikus visos informacijos ar pateikus klaidingus duomenis, prašymas nebus patenkintas

Daugiabučių gyvenamųjų namų teritorijų

tvarkymo programos

2 priedas

**(Daugiabučio gyvenamojo namo teritorijoje numatomų darbų duomenų aprašo forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(daugiabučio gyvenamojo namo valdytojas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(daugiabučio gyvenamojo namo adresas)

**DAUGIABUČIO GYVENAMOJO NAMO TERITORIJOJE NUMATOMŲ DARBŲ duomenų aprašAS**

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Daugiabučio gyvenamojo namo butų skaičius | \_\_\_\_\_\_\_\_ m. numatomų atlikti darbų pavadinimas | Darbų kaina \_\_\_\_\_ m., Eur | Valdytojo skiriamos lėšos, Eur | Iš valstybės biudžeto ir (ar) kitų finansavimo šaltinių gaunamos lėšos, Eur | Valdytojo, valstybės ar kitų finansavimo šaltinių lėšos (5 ir 6 skilčių suma), Eur | Reikalingos Savivaldybės biudžeto lėšos (4 ir 7 skilčių skirtumas), Eur |
| 1 | 2 | 3 | 4 | 5 | 6 | 7 | 8 |
|  |  |  |  |  |  |  |  |
|  |  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigų pavadinimas) (parašas) (vardas ir pavardė)

Daugiabučių gyvenamųjų namų teritorijų

tvarkymo programos

3 priedas

**DAUGIABUČIŲ GYVENAMŲJŲ NAMŲ TERITORIJŲ TVARKYMO PROGRAMOS LĖŠOMIS FINANSUOTINŲ TVARKYMO DARBŲ SĄMATA**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Darbų pavadinimas | Mato vnt. | Kaina (įkainis), Eur (su PVM) | Darbų kiekis (vnt. / kv. m) | Bendra kaina (įkainis), Eur (su PVM) | Pastabos |
| 1. | Žemės sklypo formavimo ir pertvarkymo projekto parengimas | Vnt. |  |  |  |  |
| 2. | Žemės sklypo formavimo ir pertvarkymo projekto parengimas, kai 1 žemės sklypo projektą rengia 2 ir (ar) daugiau daugiabučių namų | Vnt. |  |  |  |  |
| 3. | Tvarkymo darbų techninio projekto parengimas | Vnt. |  |  |  |  |
| 4. | Tvarkymo darbų techninio projekto parengimas, kai 1 techninį projektą rengia 2 ir (ar) daugiau daugiabučių namų | Vnt. |  |  |  |  |
| 5. | Asfalto dangos be pagrindo įrengimas , kai asfalto storis ne mažiau kaip 6 cm | Kv. m |  |  |  | Su frezavimu  |
| 6. | Asfalto dangos su pagrindu įrengimas, kai asfalto storis ne mažiau kaip 6 cm  | Kv. m |  |  |  | Pagrindas: >10 cm dolomito skalda (0/45); >30 cm šalčiui atsparus sluoksnis. Bandymai: kai <200 kv. m – dinaminis 120 MPa; kai >200 kv. m – statinis 120 MPa |
| 7. | Trinkelių ar plytelių paklojimas (be pagrindo)  | Kv. m |  |  |  | Storis ≥ 6 cm; medžiaga nesvarbu (akmuo, betonas, kita) |
| 8. | Trinkelių ar plytelių paklojimas | Kv. m |  |  |  | Storis ≥ 6 cm; medžiaga nesvarbu (akmuo, betonas, kita); pagrindas: >10 cm dolomito skalda (0/45); >20 cm šalčiui atsparus sluoksnis. Bandymai: kai <200 kv. m – dinaminis 100 MPa; kai >200 kv. m – statinis 100 MPa |
| 9. | Ažūrinių trinkelių paklojimas (be pagrindo) | Kv. m |  |  |  | Storis ≥ 6 cm; medžiaga nesvarbu (akmuo, betonas, kita) |
| 10.  | Ažūrinių trinkelių paklojimas | Kv. m |  |  |  | Storis ≥ 6 cm; medžiaga nesvarbu (akmuo, betonas, kita). Storis ≥ 6 cm; medžiaga nesvarbu (akmuo, betonas, kita); pagrindas: >10 cm dolomito skalda (0/45); >20 cm šalčiui atsparus sluoksnis. Bandymai: kai <200 kv. m – dinaminis 100 MPa; kai >200 kv. m – statinis 100 MPa |
| 11. | Gatvės bordiūro (150 x 300 mm skersmens betoninio bordiūro ant betoninio pagrindo) įrengimas | M |  |  |  |  |
| 12. | Vejos bordiūro (80 x 200 mm skersmens betoninio bordiūro ant betoninio pagrindo) įrengimas | M |  |  |  |  |
| 13. | Vaikų žaidimo aikštelės įrengimas | Vnt. |  |  |  | Aikštelei pritaikytų dangų įrengimas, sportui ir laisvalaikiui skirti įrenginiai (treniruokliai ir kt. |
| 14. | Sporto aikštelės įrengimas | Vnt. |  |  |  |  |
| 15. | Teritorijos apšvietimo įrengimas: |  |  |  |  |  |
| 15.1. | apšvietimo ant atramų įrengimas | Vnt. |  |  |  |  |
| 15.2. | kitų apšvietimo sistemų įrengimas | Vnt. |  |  |  |  |
| 16. | Dviračių stoginės įrengimas | Vnt. |  |  |  | Ne <2,5 aukščio, ne <4 m ilgio, ne <2,5 pločio, talpinanti ne <5 dviračius. Pageidautina – plieninė, stoginės šonai, siena ir stogas – iš grūdinto, atsparaus sniegui stiklo |
| 17. | Medžių sodinimas | Vnt. |  |  |  | Sodinamo medžio kamieno apimtis < 12–14 cm, medelio aukštis < 2–4 m |
| 18. | Elektromobilių įkrovimo stotelės įrengimas | Vnt. |  |  |  | Dvi IEC 62196 standarto *Mode-3 Type-2* jungtys.IP54;  IK10 darbinė temperatūra -25–+35°C. Ne mažiau kaip 2 x 3F 400 V/AC 16 A (2 x 11 kW) arba 2 x F 230 V/AC 32 A (2 x 7,4 kW) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Daugiabučių gyvenamųjų namų teritorijų

tvarkymo programos

4 priedas

**DAUGIABUČIŲ GYVENAMŲJŲ NAMŲ TERITORIJŲ TVARKYMO PROGRAMOS LĖŠOMIS FINANSUOTINŲ DARBŲ KAINOS (ĮKAINIAI)**

|  |  |  |  |  |
| --- | --- | --- | --- | --- |
| Eil. Nr. | Darbų pavadinimas | Mato vnt. | Kaina (įkainis), Eur (su PVM)  | Pastabos |
| 1. | Žemės sklypo formavimo ir pertvarkymo projekto parengimas | Vnt. | Iki 1800 |  |
| 2. | Žemės sklypo formavimo ir pertvarkymo projekto parengimas, kai 1 žemės sklypo projektas rengiamas 2 ir (ar) daugiau daugiabučių namų | Vnt.  | Iki 2800 | Kai žemės sklypas formuojamas 2 daugiabučiams namams, didžiausia parama – iki 2400 Eur. Kai žemės sklypas formuojamas 2 atnaujinamiems, atnaujintiems (modernizuotiems) daugiabučiams namams, didžiausia parama – iki 2800 Eur. |
| 3. | Tvarkymo darbų techninio projekto parengimas | Vnt. | Iki 4000 |  |
| 4. | Tvarkymo darbų techninio projekto parengimas, kai 1 techninis projektas rengiamas 2 ir (ar) daugiau daugiabučių namų | Vnt.  | Iki 6000 | Jei techninis tvarkymo darbų projektas rengiamas 2 daugiabučiams namams, didžiausia parama – iki 5000 Eur. Jei techninis tvarkymo darbų projektas rengiamas 2 atnaujinamiems, atnaujintiems (modernizuotiems) daugiabučiams namams, didžiausia parama – iki 6000 Eur. |
| 5. | Asfalto dangos be pagrindo įrengimas, kai asfalto storis ne mažiau kaip 6 cm | Kv. m | Iki 24 | Su frezavimu  |
| 6. | Asfalto dangos su pagrindu įrengimas, kai asfalto storis ne mažiau kaip 6 cm  | Kv. m | Iki 50 | Pagrindas: > 10 cm dolomito skalda (0/45); > 30 cm šalčiui atsparus sluoksnis. Bandymai: kai < 200 kv. m – dinaminis 120 MPa; kai > 200 kv. m – statinis 120 MPa |
| 7. | Trinkelių ar plytelių paklojimas (be pagrindo) | Kv. m | Iki 28 | Storis ≥ 6 cm; medžiaga nesvarbu (akmuo, betonas, kita) |
| 8. | Trinkelių ar plytelių paklojimas  | Kv. m | Iki 46 | Storis ≥ 6 cm; medžiaga nesvarbu (akmuo, betonas, kita); pagrindas: > 10  cm dolomito skalda (0/45); > 20 cm šalčiui atsparus sluoksnis. Bandymai: kai < 200 kv. m – dinaminis 100 MPa; kai > 200 kv. m – statinis 100 MPa |
| 9. | Ažūrinių trinkelių paklojimas (be pagrindo) | Kv. m | Iki 14 | Storis ≥ 6 cm; medžiaga nesvarbu (akmuo, betonas, kita) |
| 10. | Ažūrinių trinkelių paklojimas  | Kv. m | Iki 28 | Storis ≥ 6 cm; medžiaga nesvarbu (akmuo, betonas, kita). Storis ≥ 6 cm; medžiaga nesvarbu (akmuo, betonas, kita); pagrindas: > 10 cm dolomito skalda (0/45); > 20 cm šalčiui atsparus sluoksnis. Bandymai: kai < 200 kv. m – dinaminis 100 MPa; kai > 200 kv. m – statinis 100 MPa |
| 11. | Gatvės bordiūro (150 x 300  mm skersmens betoninio bordiūro ant betoninio pagrindo) įrengimas | M | Iki 26 |  |
| 12. | Vejos bordiūro (80 x 200 mm skersmens betoninio bordiūro ant betoninio pagrindo) įrengimas | M | Iki 18 |  |
| 13. | Vaikų žaidimo aikštelės įrengimas | Vnt. | Iki 2000 | Aikštelei pritaikytų dangų įrengimas, žaidimams ir laisvalaikiui skirti įrenginiai (supynės, karstynės ir kt.) |
| 14. | Sporto aikštelės įrengimas | Vnt. | Iki 2000 | Aikštelei pritaikytų dangų įrengimas, sportui ir laisvalaikiui skirti įrenginiai (treniruokliai ir kt. |
| 15. | Teritorijos apšvietimas: |  |  |  |
| 15.1. | apšvietimo ant atramų įrengimas  | Vnt. | Iki 1000 |  |
| 15.2. | kitų apšvietimo sistemų įrengimas | Vnt. | Iki 500 |  |
| 16. | Dviračių stoginės įrengimas | Vnt. | Iki 1600 | Ne < 2,5 aukščio, ne < 4 m ilgio, ne < 2,5 pločio, talpinanti ne < 5 dviračius. Pageidautina – plieninė, stoginės šonai, siena ir stogas – iš grūdinto, atsparaus sniegui stiklo |
| 17. | Medžių sodinimas | Vnt. | Iki 100 | Sodinamo medžio kamieno apimtis < 12–14 cm, medelio aukštis < 2–4 m |
| 18. | Elektromobilių įkrovimo stotelės įrengimas | Vnt.  | Iki 3600 | Dvi IEC 62196 standarto *Mode-3 Type-2*  jungtys. IP54;  IK10  darbinė temperatūra -25–+35°C. Ne mažiau kaip 2 x 3F 400 V/AC 16 A (2 x 11 kW) arba 2 x F 230 V/AC 32 A (2 x 7,4 kW) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_